section_heading: Opis dobra
paragraph_text: Neostilsku dvokatnicu s perivojem sredinom 19. stoljeća podigao je pomorski kapetan A. Vučetić koji se obogatio trgujući na Kineskom moru. Samostojeća građevina pravokutnog tlocrta s istaknutom središnjom osi glavnog, južnog, pročelja i betonskim ukrasima zaključena je četverovodnim krovom. Uz istočno pročelje je prigrađena terasa.